Runi—Ibrohimovich—Pogba uchligi R.I.P. laqabini oldi

“Yuventus” yarim himoyachisi Pol Pogba “Manchester Yunayted” futbol klubi bilan shartnoma imzolagach, muxlislar Runi—Ibrohimovich—Pogba uchligiga hazilomuz R.I.P. laqabini berdi. Bu haqda “Stadion.uz” xabar bermoqda.

Gap shundaki, R.I.P. (Rest in peace) harflari birikmasi Angliya va boshqa inglizzabon mamlakatlarda qabrtoshlarga yoziladi va “Qabringda tinch yot” degan ma’noni anglatadi. Muxlislar bunday laqab orqali uchlikning raqiblar uchun halokatli ekaniga shama qilmoqda.